CELEX: 32012D0740
Language: et
Date: 2012-11-29 00:00:00
Title: 2012/740/EL: Komisjoni rakendusotsus, 29. november 2012 , millega muudetakse otsust 2004/858/EÜ (muudetud otsusega 2008/544/EÜ), millega asutatakse vastavalt nõukogu määrusele (EÜ) nr 58/2003 täitevamet nimega Rahvatervise Programmi Täitevamet

1.12.2012   
            
            
               ET
            
            
               Euroopa Liidu Teataja
            
            
               L 331/50
            
         KOMISJONI RAKENDUSOTSUS,
   29. november 2012,
   millega muudetakse otsust 2004/858/EÜ (muudetud otsusega 2008/544/EÜ), millega asutatakse vastavalt nõukogu määrusele (EÜ) nr 58/2003 täitevamet nimega Rahvatervise Programmi Täitevamet
   (2012/740/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, (1) eriti selle artikli 6 lõiget 1,
   ning arvestades järgmist:
   
               (1)
            
            
               Rahvatervise Programmi Täitevamet on loodud komisjoni otsusega 2004/858/EÜ, (2) et juhtida ühenduse aastate 2003–2008 rahvatervise valdkonna tegevusprogrammi, mille Euroopa Parlament ja nõukogu võtsid vastu otsusega nr 1786/2002/EÜ (3). Otsuses 2004/858/EÜ on sätestatud, et täitevameti tegevusaeg kestab kuni 31. detsembrini 2010, et täitevamet saaks sõlmida lepinguid ja anda toetusi aastate 2003–2008 rahvatervise programmi raames.
            
         
               (2)
            
            
               Komisjoni otsusega 2008/544/EÜ (4) asendati nimetus Rahvatervise Programmi Täitevamet nimetusega Tervise- ja Tarbijaküsimuste Rakendusamet (edaspidi „rakendusamet”) ja pikendati selle volitusi kuni aastani 2015. Võttes arvesse tehtud tasuvusanalüüsi ja selleks, et saavutada tõhusamalt teatavate ühenduse programmide eesmärke, tehti otsusega 2008/544/EÜ rakendusametile ülesandeks viia ellu ühenduse järgmised programmid ja meetmed: rahvatervise programm 2003–2008, Euroopa Parlamendi ja nõukogu otsusega 1350/2007/EÜ (5) vastu võetud rahvatervise programm 2007–2013, Euroopa Parlamendi ja nõukogu otsusega 1926/2006/EÜ (6) vastu võetud tarbijapoliitika programm 2008–2013 ning toiduohutuse koolitusmeetmed, mis on hõlmatud Euroopa Parlamendi ja nõukogu määrusega (EÜ) nr 882/2004 (7) ja nõukogu 8. mai 2000. aasta direktiiviga 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (8).
            
         
               (3)
            
            
               Võttes arvesse rakendusameti omandatud kogemusi, tuleks talle delegeerida teatavate meetmete juhtimine, mis on sarnased tema poolt juba juhitavate toiduohutuse koolitusmeetmetega, ning eelkõige tuleks rakendusameti tegevuse ulatust laiendada ka koolitusmeetmetele väljaspool Euroopa Liidu liikmesriike. Seega on asjakohane delegeerida rakendusametile nende toiduohutusalaste koolitusmeetmete juhtimine, mis on sätestatud komisjoni otsuses C(2012) 1548, mis käsitleb 2012. aasta töökava vastuvõtmist ja kujutab endast rahastamisotsust projektidele, mis käsitlevad väliskaubandussuhteid, sealhulgas pääsu ELi mittekuuluvate riikide turgudele ja kaubandusega seotud abimeetmeid, ning Euroopa Parlamendi ja nõukogu 18. detsembri 2006. aasta määruse (EÜ) nr 1905/2006 (millega luuakse arengukoostöö rahastamisvahend) (9) artikli 22 lõigetes 1 ja 3.
            
         
               (4)
            
            
               Lisaks on asjakohane delegeerida rakendusametile konventsiooni haldamine, mis on sõlmitud assotsiatsiooniga ANEC kes koordineerib Euroopa tarbijaesinduste tegevust standardimisprotsessis, ja mida reguleerib Euroopa Parlamendi ja nõukogu määrus, mis käsitleb standardimist ja millega muudetakse nõukogu 21. detsembri 1989. aasta direktiivi 89/686/EMÜ isikukaitsevahendeid käsitlevate liikmesriikide õigusaktide ühtlustamise kohta, (10) nõukogu 5. aprilli 1993. aasta direktiivi 93/15/EMÜ tsiviilotstarbeliseks kasutamiseks mõeldud lõhkematerjalide turuletoomist ja järelevalvet käsitlevate sätete ühtlustamise kohta, (11) nõukogu 23. märtsi 1994. aasta direktiivi 94/9/EÜ plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta, (12) Euroopa Parlamendi ja nõukogu 16. juuni 1994. aasta direktiivi 94/25/EÜ väikelaevu käsitlevate liikmesriikide õigus- ja haldusnormide ühtlustamise kohta, (13) Euroopa Parlamendi ja nõukogu 29. juuni.1995. aasta direktiivi 95/16/EÜ lifte käsitlevate liikmesriikide õigusaktide ühtlustamise kohta, (14) Euroopa Parlamendi ja nõukogu 29. mai 1997. aasta direktiivi 97/23/EÜ surveseadmeid käsitlevate liikmesriikide õigusaktide ühtlustamise kohta, (15) Euroopa Parlamendi ja nõukogu 22. juuni 1998. aasta direktiivi 98/34/EÜ, millega nähakse ette tehnilistest standarditest ja eeskirjadest teatamise kord, (16) Euroopa Parlamendi ja nõukogu 31. märtsi 2004. aasta direktiivi 2004/22/EÜ mõõtevahendite kohta, (17) Euroopa Parlamendi ja nõukogu 23. mai 2007. aasta direktiivi 2007/23/EÜ pürotehniliste toodete turule laskmise kohta, (18) Euroopa Parlamendi ja nõukogu 16. septembri 2009. aasta direktiiv 2009/105/EÜ lihtsate surveanumate kohta (19) ning Euroopa Parlamendi ja nõukogu 23. aprilli 2009. aasta direktiiv 2009/23/EÜ mitteautomaatkaalude kohta (20).
            
         
               (5)
            
            
               Seepärast tuleks otsust 2004/858/EÜ vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas täitevasutuste komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2004/858/EÜ muudetakse järgmiselt.
   
               1)
            
            
               Artikli 4 lõike 1 esimene lause asendatakse järgmisega:
               „1.   Rakendusamet vastutab Euroopa Parlamendi ja nõukogu otsusega nr 1350/2007/EÜ (21) kehtestatud teise rahvatervise programmist 2008–2013, Euroopa Parlamendi ja nõukogu otsusega nr 1926/2006/EÜ (22) kehtestatud tarbijapoliitika programmist 2007–2013 ning standardimist käsitlevast Euroopa Parlamendi ja nõukogu määrusest tulenevate rakendusülesannete ning Euroopa Parlamendi ja nõukogu määruse (EÜ) nr 882/2004, (23) nõukogu direktiivi 2000/29/EÜ, (24) otsuse C(2012) 1548 ja Euroopa Parlamendi ja nõukogu määruse (EÜ) nr 1905/2006 (25) kohaste toiduohutuse koolitusmeetmete elluviimise eest:
            
         
               2)
            
            
               Artikkel 6 asendatakse järgmisega:
               „Artikkel 6
               Subsiidiumid
               Rakendusametile antakse toetust Euroopa ühenduste üldeelarvest: see toetus arvatakse maha vahenditest, mis on ette nähtud otsusega 1350/2007/EÜ kehtestatud teise rahvatervise programmi 2008–2013, otsusega 1926/2006/EÜ kehtestatud tarbijapoliitika programmi 2007–2013 ning standardimist käsitleva Euroopa Parlamendi ja nõukogu määruse jaoks ning määruse (EÜ) nr 882/2004, direktiivi 2000/29/EÜ, otsuse C(2012) 1548 ja määruse (EÜ) nr 1905/2006 kohaste toiduohutuse koolitusmeetmete jaoks.”
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 29. november 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 11, 16.1.2003, lk 1.
   
      (2)  ELT L 369, 16.12.2004, lk 73.
   
      (3)  EÜT L 271, 9.1.2002, lk 1.
   
      (4)  ELT L 173, 3.7.2008, lk 27.
   
      (5)  ELT L 301, 20.11.2007, lk 3.
   
      (6)  ELT L 404, 30.12.2006, lk 39.
   
      (7)  ELT L 165, 30.4.2004, lk 1.
   
      (8)  EÜT L 169, 10.7.2000, lk 1.
   
      (9)  ELT L 378, 27.12.2006, lk 41.
   
      (10)  EÜT L 399, 30.12.1989, lk 18.
   
      (11)  EÜT L 121, 15.5.1993, lk 20.
   
      (12)  EÜT L 100, 19.4.1994, lk 1.
   
      (13)  EÜT L 164, 30.6.1994, lk 15.
   
      (14)  EÜT L 213, 7.9.1995, lk 1.
   
      (15)  EÜT L 181, 9.7.1997, lk 1.
   
      (16)  EÜT L 204, 21.7.1998, lk 37.
   
      (17)  ELT L 135, 30.4.2004, lk 1.
   
      (18)  ELT L 154, 14.6.2007, lk 1.
   
      (19)  ELT L 264, 8.10.2009, lk 12.
   
      (20)  ELT L 122, 16.5.2009, lk 6.
   
      (21)  ELT L 301, 20.11.2007, lk 3.
   
      (22)  ELT L 404, 30.12.2006, lk 39.
   
      (23)  ELT L 165, 30.4.2004, lk 1.
   
      (24)  EÜT L 169, 10.7.2000, lk 1.
   
      (25)  ELT L 378, 27.12.2006, lk 41.”